
XEBATA BUROYA KURDÎ 

TEŞRÎN 2009 

KONFÊRANS diyardeyan û awayên cihê 

(şart) van cîguhertinan di dirêjayiya berê dîrokê de ne 
01.11.2009 : Ewropa û diyardeya koçbûnê (1) weka hev bûn, lê ew nîşan didin ku koçbûn yek ji 

karaktêrên taybetî yên mirovê jîndar ê tenê ku dikare li 
her derî bijî, ne. 

Derbasbûna ji awayê jiyana nêçîrvanên koçer ber bi ya 
berhemaniyên gawastî (gundiyên ku li ciyê xwe 
dimînin, ên ne koçer) (nêolîtîkbûn) hergav baldariyeke 
nuh dikişîne. Modêlên cihê hatin pêşkêş kirin, ji plana 
sade ya koçbûnê ji Rojhilata Navîn heta pêşdeçûna 
pileyî (tedrîcî, hêdî hêdî) ya hundirî ya çandên 
nêçîrvanên dawîn ên aslî (xelkê navçê, yê ne biyanî). 


6 ; 

yen koçbunan 


kir. Mercên 


Sê hawuzên mezzin ên çandî Ewropa nêolîtîk di 
navbera xwe de par dikin : 


Banû Marine Imberechts, dîrokzan, antropolog û 
birêvebira bernameyan ya Navenda Çanda Ewropî, 
rêxistineke navneteweyî ku ji aliyê Unesco hatiye nas 
kirin, kurteya beşa pêşên a pirtûka xwe “Koçbûn li 
Ewropa ji berê dîrokê heta rojên me” kir : 

Tevgerên mezzin ên pêsîn 

Ji dema rihên xwe yên afrîqî, mirov (insan) ji bo 
lêgerîna xwarinê tucar guherandina cihê xwe 
ranewestand, çavdêriya hawirdora xwe kir û li dawiyê 
ew dagîr (işgal) kir. Xuya ye ku bi destpêkirina Afrîqa, 
tijebûna Cihana Kevn bi mirovan diyardeyeke 
(fênomên) tevlihev (komplêks) e û ku bi pêlên cihê 
bûye. Mirovahiyên cihê, dibe ku li dû hev, ber bi 
Ewropa çûne. Ev pêl bi awakî taybetî hatine lê gerîn ji 
bo ku gelheya nûjen tê de bi awakî hergavî (dayimî) bi 
cî bûye û ciyê pêleke din a gelheyan, a Nêandêrtaliyan, 
stendiye. Toreyên (urf û adet) çandî ku hatine lê gerîn û 
di dirêjayiya dema Palêolîtîk de hatine nas kirin, û 
zanînên anatomîk û jênêtîk alîkariya têgihajtina van 


Pêla “nêolîtîkkirinê” ku ji Rojhilata Navîn hatiye 
hemî Ewropa navendî û Deryayê Sipî dagîr (işgal) 
dike. 

Mêgalîtîsm li hemî navçeya atlantîk belav dibe. 

Çandên stêp (gihayê zuha û hişk) û daristanê li 
Rojhilata Ewropî belav dibin. Ev çandên stêpî heta 
radeyekê (derece) zimanên endo-ewropî hildigirin. 

Koçbûn di dema “Antîkîtê” (caxên kevnar) de 

Ji hezar saliya 3mîn berê dema me de, pêlên koçeriyê û 
kartêkirinên (te’sîr) çandî ku ji stêpan tên di destpêkê de 
hebûna xwe li ser Deryayê Baltîk û rojhilata Deryayê 
Sipî farz dikin. Ev pêl û kartêkirin ewê bigihêjin 
tevayiya Ewropa nuha, nemaze di warê cihêtiyên ku 
cihana mêzopotamî û ya sêltî “Celtique” bicarek li dijî 
hevdu derdixînin de. 

Deryayê Sipî hergav xêzeke yekîtiyê ya rast di navbera 
Asya, Afrîqa û Ewropa de bû. Ji hezar saliya 3mîn de, 
danûstendinên bazarganiyî di navbera her sê kertan 
(qi’te, qarre : Asya, Afrîqa û Ewropa) de, bi riya 
deryayî, dibin. Ciyê Yûnanistana kevnar (antîk) şanoya 
tevgerên fireh ên koçberiyê ye. Ev tevger her car 
demeke nuh, bi hatin û bicîbûna gelheyên yûnanî yan 
endo-ewropî, vedikin. Li dawiya hezar saliya 2mîn, 
bazarganiya giravên yûnanî “thalassocratie 
mycênienne”, weka ya şirîkên wan ên Rojhilatê, 
hildiweşe. Piştî valayiyeke ramyarî (siyasî) ku ji aliyê 
“Gelên Derya” derdikeve, destpêka hezar saliya lmîn 
firehbûna Fînîqiyan li Deryayê Sipî dibîne. 

Deryayê Sipî ji aliyê Romayiyan weka goleke li 
navenda imperatoriya wan tê ditîn (mare nostrum). 
Dora Deryayê Sipî û Ewropa bi istikrareke xuyayî (ne 
kûr, sathî) ku pêşveçûneke çandî ya hergavî (dayimî) 
dabîn (te’mîn, garantî) dike tên nîşan kirin. Lê tevgerên 
bisînortir û demkurt xuya dibin. Ew encama 
danûstendinên bazarganiyî, şirketên dagîrkeran yan 
tevgerên leşkerî ne, û encamên wan bi tevgerên dualiyî 
“interactions” û hundabûna çandî “acculturation” xuya 
dibin. Lê koçbûnên rast hema nîn in, ji derveyî (ji 
xeynî) dagîrkirina Galatan (Galates) di destpêka hezar 
saliya 3mîn a Berê Zayînê de, ku li Yûnanistanê zararên 
mezzin tîne û ku li dawiyê ji aliyê şahên “Pergam” tê 
rawestandin. 

ŞÎRANIYA KURDÎ 

♦ ^ 


22.11.2009 : Rêxistina Masereelfonds û navenda çandî 
ya flamanî De Markten Fêstivala Şîraniyê li De 
Markten pêk anî. Şîraniyên ji welatên cihê tê de hatin 
pêşkêş kirin. Buroya Kurdî bi şîraniyeke kurdî beşdarî 
wê bû. Û “salon dansant” jî li eywana bedew a eynikan 
« Spiegelzaal» hebû. 

INTERLITERATOUR 


29.11.2009 : 4 weqfên flamanî û 9 rêxistinên ji 
netewahiyên cihê li ciyên cihê Ji Bruksêlê fêstivaleke 
wêjeyî (edebî) bi navê “Interliteratour” pêk anî. Tê de 
fêstivaleke wêjeya ji bo zarokan jî hebû. îsal babeta vê 
fêstivalê “Bajar” (De Stad) bû. Buroya Kurdî bi 
pêşkêşkirina Cemîl Şakelî (Amanc), nivîskarekî kurd ê 
çîrokên ji bo zarokan bi zimanê hollandî, beşdar bû. Wî 
hin perçe ji pirtûkên xwe „Een vlinder aan het raam“ 
(Pinpinîkek li ser pacê) û “De Witte wolk” (Ewra sipî) 
xwendin. Zarokên “scouts” ên 6 - 9 salî, mamosteyên 
wan, û hin Kurd guhdariya wî kir. Li dawiyê zarokan jê 
pirs pirsîn. 

NÛÇE JI KURDISTANÊ 

TEŞRÎN 2009 


KURDISTANA TIRKIYÊ 


FORUMA KONSEYA ATLANTÎK 

Di 02 û 03 Teşrîn 2009 de, li Istanbûlê konfêranseke ku 
ji aliyê Foruma Konseya Atlantîk “Atlantic Council 
Forum” û Zanîngeha Amerîkî li ser pêwendiyên di 
navbera Tirkiye û Kurdistana Iraqê de hat pêk anîn, bû. 
Masrafên wê ji aliyê Norvêjê hatin kirin. 

Pêkaniyê konfêransê, David L. Philips, karbidest li 
Atlantic Council û mamoste li Zanîngeha Amerîkî, 
pisporekî Rojhilata Navîn û pirsa kurdî, nemaze ya 
Kurdistana Iraqê, ye. 

Ji aliyê kurdî, 14 kesahiyên (şexsiyyet) ramyarî (siyasî), 
bazarganiyî û çandî, ku ji wan wezîr, serokên odeyên 
bazarganiyê û berpirsiyarên zanîngehan, beşdar bûn. 

Ji aliyê tirkî, gelek kêm beşdar hebûn : tu wezîr, bitenê 
komeke piçûk a rojnamevan û akadêmîkan. Ev yek, li 
gel seredana berê çend rojan, 30.10.2009, a wezîrê tirk 
ê karên derve, Ahmed Davutoglu, Kurdistana Iraqê (li 
bultena me ya buhurî binêre). Divê ku meriv ji bo vê 
yekê şaş nebe, ji bo ku di Nîsan 2009 de konfêranseke 
weha li Washingtonê li ser Kurdistana Tirkiyê û 
ramyara (siyaset) Tirkiyê di çarekirina pirsa kurdî de bû 
bû. Dijberiya (muxalefet) tirkî ya partiyên CHP (sosyal- 
dêmokrat) û MHP (nasyonalîst) bi xurtî li dijî wê 
derketi bûn û iddia kir ku ramyara nuh a hukûmetê ya bi 
navê “Vebûna kurdî” planeke Amerîka ye. 

( netkurd.com , nefel.com , 04.11.2009) 

TEVGER LI DIJÎ BERPIRSIYARÊN DTPê 

Di 10 Teşrîn 2009 de , dadgeha cezayên giran a 
Diyarbekirê 4 berpirsiyarên partiya ku bi awakî ne 
fermî kurdî ye, DTPê, bi 6 saîu 3 meh zîndan tawanbar 
(mehkûm) kirin : Nurettin Demirtaş, hevserokê berê yê 
partiyê; Imam Çobanoglu, Ajda Inci û Ramazan 
Şimşek. 

Tawanbark bi handana (teşwîqkirin) serhildanê hatine 
tawanbar kirin. Di 28 Adar 2006 de, piştî gorkirina 3 
çekdarên PKKê li Diyarbekirê, pevçûn di navbera hêzên 
ewlehiyê yên tirkî û beşdarên merasîma gorkirinê de 
derket. 10 sîvîl hati bûn kuştin û bi dehan jî birîndar 
kirin. 

( netkurd.com , 10.11.2009) 


Di 11 Teşrîn de , polîsê tirkî 13 kes ji DTPê li mala 
wan, 7 li Farqînê û 6 li Istanbûlê, ragirtin. 

(netkurd.com, 11.11.2009) 

JI 1988 DE 403 ZAROKÊN KURD HATINE 
KUŞTIN 

Li gora ajansa ANFê, ji 1988 de, 403 zarokên kurd 
hatine kuştin. Hin ji wan rasterast ji aliyê hêzên 
ewlehiyê yên tirkî hatin kuştin û hin jî di pevçûnên di 
navbera van hêzên ewlehiyê, PKKê û “korucuyan” 
(parêzerên gund, mîlîsên kurdî ku alîkariya dewletê 
dikin) de derketin de mirin. Zarokê yekemîn ku hati bû 
kuştin Ramazan Dag, 13 salî, bû. Yê dawîn, Mehmet 
Uytun, 1,5 salî, li Cezîrê (Cizre) hat kuştin. Navên 31 ji 
van 403 zarokan ne hatin qeyd kirin. 

(netkurd.com, 11.11.2009) 

BERPIRSIY ARÊN TIRK DIÇIN SEREDANA 
ŞAREDARÊ DIYARBEKIRÊ 

Di Teşrîn 2009 de, cîgirê serokê tirk, Bulent Arinç; 
wezîrê çandinê, Mehdi Eker; parlementerên 
Diyarbekirê, Kutbettin Arzu û Abdulrahman Kurt; û 
parêzgarê (walî) Diyarbekirê, Huseyin Avni Mutlu, çûn 
seredana şaredarê (serokê belediyye) Diyarbekirê, 
Osman Baydemir. Ev yek, berê ku ew beşdar bibin 
vekirina salane ya zanîngeha Diclê, li Diyarbekirê. 

Cîgirê serok, Bulent Arinç, got ku merc (şart) çi bibin 
“Vebûna kurdî” ewê paş de neçe (li bultena me ya 
buhurî binêre). 

Li dawiya seredanê, Mîrza Baydemir Ferhengeke 
Kurdî-Tirkî, ya Zana Farqînî, û Antolojiya Dengbêjên 
Kurd pêşkêşî Bûlent Arinç kirin. 

DESTÛRA VEKIRINA T.V.YÊN KURDÎ YÊN 
ARIZÎ 

Di Teşrîn 2009 de, Encumena Bilind a Radyo û 
Têlêvîzyonê (RTÛK) destûra xwe guherand û bendeke 
ku destûr dide ku têlêvîzyon û radyoyên arizî (privê, 
xusûsî) bi zimanê kurdî 24 katjmêran (saet) biweşînin 
xist nav wê. Ev biryar di rojnama fermî ya dewletê de 
hat weşandin. 

Ev zagona (qanûn) nuh nema binnivîsên bi tirkî farz 
dike û destûr jî dide afirandina klîp û fîlmên kurdî. 
(netkurd.com, avestakurd.net, 13.11.2009) 

ŞAREDARÊ DIYARBEKIRÊ RASTÎ KURDÊN LI 
ÇÎNÊ TÊ 

Di Teşrîn 2009 de, şaredarê Diyarbekirê, Osman 
Baydemir, çû Çînê ji bo ku beşdar bibe Konseya Cihanî 
ya Birêvebirên Taxî (mehellî) li Shenzhenê. 

Karker û xwendekarên ku ku li Çînê dijîn rastî wî hatin 
û pirsên xwe jê re gotin. Baydemir avakirina rêxistineke 
hevaltiyê di navbera Diyarbekir û Shenzhenê de û 
şandina xwendekaran ji Diyarbekirê ji bo ku zimanê 
çînî hîn bibin pêşniyar kirin. 

Piştre, Baydemir şaredarê Johannesburgê, yê Afrîqa 
Başûr, vexwend (dawet kir) seredana Diyarbekirê. 

( netkurd.com , 16.11.2009) 

ABDULLAH ÖCALAN BI 5 GIRTIYÊN KURD RE 
YE 

Di 17 Teşrîn 2009 de , 5 girtiyên kurd ên partiya PKKê 
hatin şandin zîndana Abdullah Öcalan, serokê PKKê, li 
girava Imrali. Ji dema ragirtina xwe di 1999 de, Öcalan 


tenê li Zîndana Taybetî (xusûsî) bû. Nuha, ew hatiye 
birin Zîndana Tîp F, tevî 5 girtiyên nuh. 

Parêzerên (avukat) Öcalan ev daxwazî 4 caran li ber 
Dadgeha Ewropî ya Strasburgê kiri bû û Komîta li dijî 
Êşkencê ya Yekîtiya Ewropî mercên zor ên tenhakirina 
Öcalan peyt (isbat) kiri bûn û baştirkirina wan xwesti 
bû. 

(Hiirriyet, netkurd. com, avestakurd. net, rizgari. org, 

azady.nl , rudaw.net, pukmedia.com, 17.11.2009) 

NAVÊN KURDÎ JI GUNDAN RE 
Di Teşrîn 2009 de , piştî ramyariya (siyaset) 
hukûmeta tirkî, ya bi navê “Vebûna kurdî”, encu: 
bajarê Diyarbekirê li gundan îlanên nuh ku tê de navê!| 
wan ên kurdî û ermenî, li kêleka yên tirkî, 
danîn. 

(netkurd.com, avestakurd.net, 25. 11. 

26.11.2009) 

KURDISTANA IRAQÊ 



GERRA EWROPI YA SEROKE KURDISTANE 
Otrîs (Avusturya , Nêmsa) 




Di 04 Teşrîn 2009 de , serokê Kurdistana Iraqê, Mesûd 
Berzanî, ji aliyê serokê Otrîşê, Hans Fisher, hat pêşwazî 
kirin. Di rasthatineke ku katjmêrek ajot de, rewşa giştî 
ya Iraq û Kurdistanê hat giftûbêj kirin. 

(peyamner.com, _ pukmedia.com, _ aknews.com, 

netkurd.com, avestakurd.net, rizgari.org, kurdistan- 

news.net, 05.11.2009) 

Bruksêl 

Di 10 Teşrîn de , wî seredana Bruksêlê, li Beljîka, kir. 
Tê de axaftineke dirêj li Parlementa Ewropî, li ber 
endamên Kommisyona Karên Derve ya vê parlementê 


kir. Di axaftina xwe ya bi navê “Dêmokrasî û 
Fêdêralîsm li Iraqê. Rola Herêma Kurdistanê” de, wî ji 
Yekîtiya Ewropî xwest ku alîkariya Kurdistana Iraqê, di 
pêvajoya (processus) xwe ya girîng ya dêmokratîkkirinê 
de, bike. Ev yek, bi şandina pisporan di warên 
perwerde, saxî û dadiyê (edalet) de, ji bo ku Kurdistan 
bigihêje standardên ewropî. Û wî daxwaziya xwe ya 
hevkariyeke xurttir bi Yekîtiya Ewropa re di warên 
ramyarî (siyasî) û ewlehiyî (emnî) de ravekir. Axaftin bi 
kurdî bû û hat wergerandin 23 zimanên fermî yên 
Yekîtiya Ewropî. Piştre, giftûbêj (munaqeşe) bi 
parlementeran re bû. 

Ev konfêrans ji aliyê cîgirê serokê kommisyona karên 
derve ya Parlementa Ewropî, Fiorello Provera, û serokê 
şanda (dêlêgasyon) Parlementa Ewropa - Iraqê, Struan 
Stevenson, hat pêk anîn. Her du girîngiya projeya 
Nabucco ku destûr da Kurdistana Iraqê ku pêtrol û gaz 

bişîne Ewropa û ku girîngiya erdnigariyî (coxrafî) ya 
Kurdistanê bêtir kir gotin. Bi ser de jî, Mîrza Berzanî ji 
bo ku Kurdistana Iraqê kir « herêma bi istkrartirîn a 
Iraqê » (most stable area in Iraq) hat pîroz kirin. 



Piştre, Mîrza Berzanî rastî Xavier Solana, Nimînendeyê 
Bilind ê Yekîtiya Ewropî ji bo Karên Derve û 
Ramyariya Ewlehiyê (siyaseta emnê), hat. U paşê çû 
seredana serokê Parlementa Flamanî, Jan Peumans, û 
serokê kommisyona pêwendiyên derve ya vê 
parlementê, Karim Van Overmeire. Wan li ser 
hevkariyeke xurttir di navbera her du herêmên 
Kurdistan û Vlaanderen (Flandr) de giftûbêj kir. 



Di 11 Teşrîn de, Mîrza Berzanî rastî Banû Benita 
Ferrero-Waldner, Kommisera Ewropî ya berpirsiyara 
pêwendiyên derve û ramyariya hevsîbûna (cîranbûn) 
ewropî, hat. 


(krş.be, araratnews, TV û malperên kurdl 11.11.2009) 

DENGDAN LI SER ZAGONA IRAQÎ YA 
HILBIJARTINAN 

Di 08 Teşrîn 2009 de , piştî çend hefte civînên zor, 
parlementa federal a iraqî li Bexdadê deng da zagoneke 
(qanûn) nuh li ser hilbijartinan. Ji 275 parlementeran, 
195 amade bûn (sunnî ne hati bûn). Ji evên dawîn, 141 
parlementer ew pejirand (qebûl kir). Ev serfiraziyeke 
dîrokî ji bo Kurdan e, ji bo ku Ereb û Tirkmenan gelek 
tecrube kiri bû ku jimara parlementerên kurd li vê 
parlementê kêm bikin û Kurdan jî bi derketinê tehdîd 
kiri bû. 

(pukmedia.com, _ avestakurd.net, _ 08.11.2009 ; 

aknews.com , peyamner.com, netkurd.com, 09.11.2009) 

BAZARGANIYA TIRKÎ LI KURDISTANÊ 

Di Teşrîn 2009 de , aborzan (êconomiste) Mûsa 
Muhammed ji ajansa Aknews re daxuyand ku ji 2003 
de karsazên (investisseurs) û karbidestên (me’mûr) 
Tirkiyê 4.5 milyar dolar li Kurdistana Iraqê kar kirin. Û 
wî got jî ku ji vê mêjuyê (tarîx) de, nêzîkî 500 şîrket û 
15.000 karbidestên ji Tirkiyê li Kurdistanê kar dikin. 

Muhammed got ku 94% ji abora (êconomie) Tirkiyê ji 
sêktora arizî (privê, xusûsî) tê û ku di rojên nêzîk de 
ewê Kurdistana Iraqê karibe jê re bibe kaniya stratêjîk a 
pêtrol û gazê. 

Di dema seredana wezîrê tirk ê karên derve, Ahmet 
Davutoglu, Kurdistana Iraqê, di 30.10.2009 de (li 
bultena me ya buhurî binêre), ji aliyê wezîrê dewletê yê 
tirk, Zafer Çaglayan, hat daxuyandin (îlan kirin) ku ewê 
encumeneke tevlihev ji bo xurtkirina pêşdeçûna aborî di 
navbera her du aliyan de bê pêk anîn. 

(netkurd.com, 06.11.2009) 

ÊRÎŞ LI NAVÇEYÊN EREBKIRÎ YÊN 
KURDISTANÊ 

Di 16 Teşrîn 2009 de , berpirsiyarê navenda polîsê 
«Azadî» ya bajarê Kerkûkê, Eqîd Bêstûn, ji ajansa 
PNA re daxuyand ku erebeyeke mînkirî li bazara Xan 
Xurma, li navenda Kerkûkê, teqiya. 6 kes hatin kuştin û 
5 jî birîndar kirin. 

(peyamner.com, pukmedia.com, 16.11.2009) 

KONFÊRANS LI SER TUNDIYA LI DIJÎ JINAN 

Bi hinceta (munasebet) Roja Newneteweyî ya Têkoşîna 
li dijî Tundiyê (şiddet) li dijî Jinan, du konfêrans li 
Kurdistana Iraqê bûn : 

Duhok 

Di 23 Teşrîn 2009 de , konfêransek li ser nehiştina 
tundiyê li dijî jinan, bi navê “Ber bi jiyaneke azad”, li 
Duhokê, bi amadebûna berpirsiyarên ramyarî û jinan, 
hat pêk anîn. 

Sekretera Yekîtiya Afretên Kurdistanê, Kurdistan 
Mukriyanî, û danişmendê (muşawir) serokê Kurdistanê 
ji bo karên civakî, Diyar Mizûrî, axaftinên ku wan tê de 
her awayê tundiya li dijî jinan bi xurtî şermezar 
(mehkûm, idane) kir kirin. Her du konfêranskeran 
projeyên hukûmeta Kurdistanê û Yekîtiya Afretan li ser 
mafên jinê jî pêşkêş kirin. 

( pukmedia.com , 23.11.2009) 

Hewlêr 

Di 25 Teşrîn 2009 de , konfêranseke weha jî li Hewlêrê 
bû. Wezîrê kurd ê hundir, Kerîm Sincarî, axaftinek kir û 
tê de 8 xalên li ser parastina mafên jinan, li ser bingeha 
bend 128 a zagona (qanûn) Kurdistanê, ravekirin. 
(peymaner.com, pukmedia.com, 26.11.2009) 

NÎŞAN LI POLONYA JI NIMÎNENDEYÊ 
HUKÛMETA KURDISTANÊ RE 

Di 23 Teşrîn 2009 de , nimînendeyê Hukûmeta Herêma 
Kurdistana Iraqê (KRG) li Polonya, Ziyad Reûf, nîşana 
“Hevalê Dibistanê” ji Keşşe Jan Twardowski, li 


dibistana seretayî (a pêşîn) a Bialy Kosciol, li nêzîkî 
Krakovî, stend. Ev yek ji bo spasîkirina wî, ji bo ku wî 
alîkariya diravî (maddî) da vê dibistanê. 


Bi vê hincetê (munasebet), di axaftina xwe de, Mîrza 
Reûf li ser xwestina xwe ku pêwendiyên di navbera 
dibistanên polonî û kurdî de bibin israr kir û 
bernameyeke guherandina cuhanan û şirîkatiyeke di 
navbera dibistanan de pêşniyar kir. 


Ji berê, di destpêka Çirî 2009 de, Mîrza Reûf nîşaneke 
nexweşxana St. Ludwik, li Krakovî, ji bo alîkariya xwe 
ji Weqfa Saxiya Zarokan re (Children’s Health 
Foundation), stendi bû. 


rv 


Ji salan de ye ku Mîrza Reûf li Polonya xwe daye çend 


çalakiyên civakî, xeyrî, çandî 
(monuments). 

(Krg Polonya, Krg Eu, 24.11.2009) 


nuhkirina peykeran 

♦ 




KURDISTANA ÎRANÊ 


AJOTINA GUHERANDINA ZÎNDANÊN 
GIRTIYÊN KURD 

Li dawiya Cirî 2009 , girtiyê kurd Fardîn Moradî ji beş 2 
ya zîndana navendî ya Sinê hat birin hucreyeke tenha. 

Yekîneya Mafên Girtiyan a Rêxistina Mafên Mirov 
“HRA” daxuyand ku ji dema tenhakirina wî de, Tu 
pêwendiyên Moradî bi malbata wî re ne bûn. Ew bi 
sûcê karkirina li dijî ewlehiya (emniyyet) neteweyî bi 3 
sal girtin hati bû tawanbar kirin. Piştî derbaskirina 26 
mehan li zîndana Sinê, ew di 03 Çirî 2009 de, bi awakî 
illêgal, hat sirgûn kirin zîndana navendî ya 
Xorramabadê, li îranê. Lê piştî dijderketina dozkarê 
(procureur) Xorramabadê û nepejirandina 
(neqebûlkirin) zîndana vî bajarî, ew hat vegerandin 
zîndana navendî ya Sinê. 

(hra-iran.org, 01.11.2009) 

RAGIRTINÊN NUH LI KURDISTANÊ 

Di rojên dawîn ên Çirî 2009 de, hin kes ji aliyê hêzên 
ewlehiyê, li navçeyên cihê yên Kurdistana îranê, hatin 
ragirtin. 

Encumena Kurdistanê ya Rêxistina Mafên Mirov li 
îranê (HRA) daxuyand ku jinek „Roghaye“ û zilamek 
„Mahmûd Çîreh“ bi tawana ku pêwendiyên wan bi 
dijberiya (muxalefet) kurdî re heye li Mahabadê hatin 
ragirtin. M. Çîreh bavê endamekî kuştî yê gêrîlla kurdî 


Di 01 Teşrîn de, li Neqadê, servîsên dizzî ketin mala 
çalakvanê sîvîl û nivîskar Hasan Aşaarî. Ew hat ragirtin 
û birin ciyekî nenas. 

(hra-iran.org, 03.11.2009) 

KURDEK TÊ ÎDAM KIRIN 

Di 11 Teşrîn 2009 de, endamekî PJAKê (baskê îranî yê 
PKKê), Ihsan Fetahyan, li zîndana Sinê hat îdam kirin. 
Fetahyan ji bajarê Kirmanşahê bû û di 2008 de hati bû 
girtin. Wî rojên dirêj mangirtineke birçîbûnê (grêva 
birçîbûnê) li dijî biryarê îdama xwe kiri bû. 

( hra-iran.org , netkurd.com, avestakurd.net, kurdistan- 
news.net, 11.11.2009) 

BIRYARA ÎDAMKIRINA 12 KURDÊN DIN 

Li gora rêxistina almanî GfbV (Rêxistina ji bo Gelên 
Tehdîdkirî), 12 girtiyên kurd ewê li zîndanên îranê û 
yên Kurdistana îranê yên cihê bên îdam kirin. 

( netkurd.com , 17.11.2009) 

PARLEMENTERÊN KURD RAKIRINA ÎDAMÊ 
DIXWAZIN 

Di Teşrîn 2009 de, her sê parlementerên kurd li 
parlementa îranî, Ikbal Mohammedî, Emîn Şabanî û 
Celal Mehmûdzade, nameyek ji wezîrê îranî yê dadiyê 
(edalet), Sadik Larîcanî, re şand û tê de rakirina îdamê 
li îranê xwest. 

(rudaw.net, kurdistan-news.net, 19.11.2009) 


ye. 

RAKIRINA ÎDAMA DU KURDAN 

Kampanya naveneteweyî li dijî îdama Kurdan encam 
(netîce) da. Li gora Rêxistina Mafên Mirov li îranê, 
desthilatên îranî biryara îdamkirina du girtiyên kurd, 
Şêrko Maarifî û Habîbullah Latffî, rakir. Ew ji hucreyên 
îdamê hatin birin hucreyên ku tê de girtiyên din hene. 

( netkurd.com , 23.11.2009) 

PARLEMENTERÊN KURD PIRSA KURDÎ BI 
MEHDÎ KERRÛBÎ RE GIFÛBÊJ DIKIN 

Di Teşrîn 2009 de, parlementerên 4 parêzgehên 
(wilayet) kurdî yên Urmiye, Sine, Kirmanşah û Ilamê, 
bi serokê berê yê parlementa îranî û yek ji namzed û 
reqîbên Ahmedî Nejad di hilbijartinên serokatiyî yên 
dawîn de, Mehdî Kerrûbî, re li ser mêkanîzmên 
çareyeke pirsa kurdî giftûbêj (munaqeşe) kir. 


MANGIRTINA BIRÇÎBÛNÊ YA GIRTIYÊN 
KURD 

Di 30 Çirî 2009 de , 300 girtiyên kurd ên partiya PYD 
(Partiya Yekîtiya Dêmokratîk, baskê sûrî yê PKKê) dest 
bi mangirtineke (grêv) birçîbûnê li zîndana Adra, li 
Şamê, kir ji bo riswakirina (protêso) awayê ku 
dergevanên wan li wan dinêrin û cihêtiya ku di navbera 
wan û girtiyên ereb de tê kirin. 

( kurdwatch.org , avestakurd.net , 03.11.2009) 

160 GUNDÊN KURDÎ TÊN BERDAN 

Di mehên dawîn de, piştî salên dirêj ên pelixandina 
desthilatên sûrî, zuhabûna (nehatina baranê) îsal û 
ketina rewşa wan a aborî (êkonomîk), bi hezaran Kurd 
bajar û gundên xwe, bi awakî ferdî yan bi hevre, ber bi 
bajarên erebî, weka Şam, Heleb û Humsê, diçin, ji bo 
ku tê de kar bibînin. 

Li parêzgeha Hesîçê, li herêma Cezîrê, li Kurdistana 
Sûriyê, nêzîkî 160 bajar û gund vala bûne. 
Rûniştevanên wan di kampan de, li dora bajarên erebî, 
di mercên (şart) gelek xerab de dijîn û bi zorê xwarinek 
dixwin. Hin ji wan xwe dikujin û hin jin jî li bin tehlika 
destdirêjiya xwediyê karê wan in. 

Li dora Şamê, li Dûma, nêzîkî 100.000 Kurd li bin 
konan dijîn. Hukûmeta sûrî êlêktrîkê nade wan ji bo ku 
ew bi awakî illêgal dijîn. 

(rudaw.net 03.11.2009) 


alîkariya dîtina mêkanîzmeke ji bo çarekirina pirsa 
kurdî bike. Û wî bi ser de jî got ku parlementerên kurd 
rastî serokê parlementê, Rafsancanî, û Kerrûbî li ser vê 
babetê hatin û ku hevdîtin dajon (dewam dikin). 

Di dema kampanya hilbijartinên dawîn ên serokatiya 
îranê de, hin partiyên ramyarî (siyasî) yên kurdî 
piştgiriya Platforma Kerrûbî li ser pirsa hindikayiyan li 
Iranê kiri bû. 

(rudaw.net 24.11.2009) 

NIVÎSKAREKÎ KURD TÊ GIRTIN 

Di Teşrîn 2009 de, nivîskarê kurd Abbas Jalîlyan ji bo 
15 mehan hati bû girtin. Ew bi „çalakiyên li dijî 
ewlehiya neteweyî u hatiye tawanbar kirin. Wî parêzer 
(avukat) ne xwest û bêsûcbûna xwe daxuyand. Jalîlyan 


SIYASETVANEKÎ KURD TÊ RAGIRTIN 

Di 11 Teşrîn 2009 de, servîsên ewlehiyê yên sûrî yên 
Helebê endamekî polîtburoya Partî Dêmokratî Kurd li 
Sûriyê (E1 Partî), Muhammed Salih Xelîl, ragirtin. 
Tawanbar (mehkûm) di 1953 de li navçeya Efrînê bûye. 
Ew zewicî ye û bavê 4 zarokan e. 

(avestakurd.net 12.11.2009) 

5 KURD TÊN TAWANBAR KIRIN 

Di 06 Teşrîn 2009 de, dadgeha leşkerî ya Qamişlî du 
hunermendên kurd, Muhammed Seyfeddîn El-Xudo û 
Nadir Newwaf, bi 6 meh zîndan tawanbar kir, ji bo 
endambûna rêxistineke qedexe û handana (teşwîq) kînê, 
li ser bingeha bend 307 a zagona (qanûn) cezayî ya sûrî. 
Her du tawanbar di 13.10.2008 de ji bo çalakiyên xwe 
yên hunerî û folklorî hati bûn ragirtin û piştre di 
13.04.2009 de hati bûn azad kirin. 

Di 15 Teşrîn 2009 de, dadgeheke sûrî 3 Kurd bi 3 sal 
zîndan, ji bo endambûna partiyeke qedexe, tawanbar 
kirin. 

Çavdêriya Sûrî ji bo Mafên Mirov got ku ev her sê girtî, 
Mustafa Cum’a Bekir, Muhammed Seîd Huseyn Umar 
û Sa’dûn Muhammed, bi endambûna partiya kurdî 
Azadî, kirina „giftûbêjên irqî yên bi kîn“ û „zararanîna 
rûmeta dewletê û qelskirina hestê neteweyî“, hatin 
tawanbar kirin. Bekir di Çile 2009 de û her duyên din di 
Çirî 2008 de hati bûn girtin. 

( kurdwatch.org , 15.11.2009; peyamner.com , azady.nl 
16.11.2009; avestakurd.net 18.11.2009) 


Parlementerê Serdeşt û Pîranşarê, Hasil Dase, ji ajansa 
kurdî Rûdawê re daxuyand ku yekîtiyek li bal Kurdan 
di warê daxwaziyên wan de heye û ku ev yek dikare 


nivîskarê çend roman, helbest û pêşgotiyan e 
(az.ady.nl Ekurd , 28.11.2009) 




KURDISTANA SURIYE 

DU KURD LI FIROKEXANE TEN RAGIRTIN 

Di 16 Teşrîn 2009 de, Banû Bêrîvan Farûq 
Muhammed, diya zarokekî 4 mehî, û Selîm Ezîz li 
firokexana Şamê, dema ku ew ji Kurdistana Iraqê 
vedigeriyan, hatin ragirtin. Banû Muhammed jina 
Fewzî Şengalî, sekreterê partiya kurdî «Rêkeftina 
Dêmokratîka Kurd li Sûriyê » ye û Selîm Ezîz jî birayê 
wî ye. 

(avestakurd.net, 18.11.2009) 

RAPPORA HUMAN RIGHTS WATCH 

Di Teşrîn 2009 de, rêxistina amerîkî ya mafên mirov, 
Human Rights Watch, rappora xwe li ser Kurdên Sûriyê 
weşand. Ew tê de ji hukûmeta sûrî dixwaze ku mafên 
rewa yên Kurdên Sûriyê bide. 

Berpirsiyara Rojhilata Navîn a vê rêxistinê, Serah 
Leach Whitson, dibêje ku Iraq û Tirkiyê gavên baş ji bo 
Kurdan avêtin, lê ku mixabin Sûriye li dijî van 
guhertinan e. 

Rappor dibêje ku ji 2005 de 15 berpirsiyarên ramyarî 
yên kurd hatin ragirtin û rexneya Sûriyê dike ku 
zagoneke ku destûr bide avakirina partiyên ramyarî yên 
kurdî dernexistiye. U ew dibêje jî ku Human Rights 


Watch rastî nêzîkî 30 girtiyan hat, ku wan daxuyand ku 
hatine êşkence kirin û ku piraniya wan ji aliyê dadgehên 
leşkerî hatine tawanbar kirin. 

HRW ji Ewropa û Amerîka dixwaze ku Sûriyê 
şermezar (mehkûm) bikin û jê azadkirina van girtiyan 
bixwazin. 

(netkurd.com, avestakurd.net, 26.11.2009) 


ZAROKEK U DU MEZZIN TEN RAGIRTIN 
Di Teşrîn 2009 de, Encumena Kurdî ya Mafên M 
kaniyên din daxuyand ku du zilam û zarokekî 10 
gundê Jallow, qezayê Dêrikê, bi hinceta cêjna qi 
hatin ragirtin. 


Sedema ragirtina wan ew e ku zarokan agir vêxist û 
stranên taybetî di vê cêjnê de stiran. 

Rêxistina Naventeweyî ji bo Piştgiriya Kurdên Sûriyê 
(SKS) bangî civata navneteweyî kir ku li dijî van 
acizkirin û ragirtinên dubare (ên ku tekrar dibin) yên 
Kurdan ji aliyê desthilatên sûrî derkeve. 

(azady.nl, 30.11.2009) 







& 

NÛÇEYÊN ÇANDÎ YÊN KURDÎ 


BÎRANÎNA 100 SALIYA REWŞEN BEDIR XAN 

Di 09 Teşrîn 2009 de, bîranîna 100 saliya Banû Rewşen 
Bedir xan, ronakbîreke kurd û jina mîrê kurd ên navdar, 
Celadet Bedir Xan, li Hewlêrê bû. 

Merasîm bi amadebûna wezîrê kurd ê çandê, Dr. Kawe 
Mehmûd, û kesahiyên (şexsiyyet) ramyarî û akadêmîk 
bû. Wezîr ciyê bilind ê malbata Bedi Xan di dîroka 
Kurdistanê de anî bîran. 

( pukmedia.com , peyamner.com, 09.11.2009) 

Di destpêka sedsala 20mîn de, Celadet û Rewşen 
Bedirxan ji aliyê hukûmeta tirkî hati bûn sirgûn kirin 
Sûriyê. Her du jî li wê derê wefat kir. Ji sedsala 19mîn 
de, malbata mîrî ya Bedir Xan roleke mezzin, hem di 
warê ramyarî û hemî jî çandî de, di dîroka Kurdistanê 
de lîzt. Celadet li Şamê alfaba latînî ji bo zimanê kurdî 
çespand û birayê wî, Kamuran, vî zimanî li zanîngeha 
Sorbonê, li Parîsê, hîn kir. 

(Buroya Kurdî, 10.11.2009) 

DU JINÊN KURD ÊN SED SALÎ 

Jinek ji Kurdistana Tirkiyê, Halime Solmaza, 125 salî 
ye. Li gel ku ji aliyê Guinessa amerîkî ne hatiye nas 
kirin, mêjuya (tarîx) bûna wê, 01.07.1884, li dayira 
nufûsa Bişêriyê hatiye qeyd kirin. Banû Solmaza li 
gundekî navçeya Bismilê dijî. Ew du caran zewiciye, 7 
zarok, 57 nevî û 150 paşneviyên wê hene. Ji derveyî 
pirseke piçûk a bihîstinê, saxiya wê gelek baş e. 

( netkurd.com , 11.11.2009 ; KTV, peyamner.com , 
22.11.2009) 

Jineke din a kurd, Halime Olecay, 135 salî ye. Ew li 
Agirî, li Kurdistana Tirkiyê, di 1874 de bûye û nuha li 
Diyarbekirê dijî. 6 zarokên wê, 54 nevî û 150 
paşneviyên wê hene. Li gora “Associated Press - AP”, 
ew ji saxiya xwe gazin dike, lê ku ew dikare çend salên 
din jî bijî. 

( mediakurd.com , rizmri.org, 28.11.2009) 

XELATA WÊJEYÊ JI KURDEKÎ LI OTRÎŞÊ RE 
Di Teşrîn 2009 de, nivîskara kurd a Tirkiyê, Nuran 
Ekingen, 39 salî, li Otrîşê (Avusturya, Nêmsa) xelateke 
wêjeyî (edebî) ku ji nivîskarên penaber re tê dayîn, 
stend. Wê ew ji bo gotara xwe ya bi sernivîsa “Freiheit” 
(Azadî) stend. 

Nuran Ekingen zanînên ramyarî li Istanbûlê xwendin û 
ji deh salan bêtir li zîndanê ma. Ew di 2004 de hat 
Otrîşê. 

(netkurd.com, 10.11.2009) 

LE MONDE DIPLOMATIQUE KURDÎ 


Di Teşrîn 2009 de, rojnama mehane «Le Monde 
Diplomatique Kurdî » li Ewropa derket. Ew li Almanya 
ji aliyê şirketa “Rûdaw Media GmbH”, û li Kurdistanê 
ji aliyê « Rûdaw Media Company », tê weşandin. Ew bi 
kurdî ye û li ser entêrnêtê jî tê xwendin. Hin ji gotarên 
wê ji aliyê Kurdan hatine nivîsîn û hin jî ji fransî hatine 
wergerandin. Ew piştgiriya rojanam heftane « Rûdaw”, 
ku li Almanya tê weşandin û ku li « kyoskên » piraniya 
welatên ewropî, ku ji wan Beljîka, tê firotin, distîne. 

(rudaw. net, pukmedia. com, netkurd. com, nefel. com, 
rizgari.org, 12.11.2009) 

RÊXISTINA HEVALTIYA KURDISTA-JAPON LI 
HEWLÊRÊ 

Di 19 Teşrîn 2009 de, di merasîmekê de, Rêxistina 
Hevaltiya Kurdistan-Japon (Yaban) li Hewlêrê, li 
Kurdistana Iraqê, bi amadebûna nimînendeyên serok û 
serokwezîrê Kurdistanê û karsazan hat ava kirin. 

Serokê rêxistinê, Newzad Reşîd, got ku amanca wê ew 
e ku bibe pirek di navbera Japon û Herêma Kurdistanê 
de, di warên aborî (iqtisadî), bazarganiyî, perwerdeyî, 
zanyariyî û çandî de. Û wî daxuyand ku ewê şandeke 
(dêlêgation) japonî di nêzîk de were seredana 
Kurdistanê. 

(pukmedia.com, 19.11.2009) 

KONFÊRANS LI SER DERSÎM Û ELEWIYAN LI 
PARLEMENTA EWROPÎ 

Di 19 Teşrîn 2009 de, li Parlementa Ewropa, li 
Bruksêlê, konfêransek bi navê «Dersîm 1937-38, 
Alewî û Rola Dewletan » bû. Ew ji aliyê koma Çepê 
Yekbûyî ya vê parlementê hat pêk anîn. 

Di rûniştina pêşîn de, akadêmîkan ramyara (siyaset) 
pelixandinê ya Imperatoriya Osmaî û ya Tirkiya nûjen 
li dijî Alewiyan anî bîran. Di rûniştina 2mîn de, 
pisporan (spêcialistes) axaftin li ser qirkirinên ku ji 
aliyê dewleta tirkî li Dersîmê, li Kurdistana Tirkiyê, di 
1937-38 de, hatin kirin û li ser ramyara assîmîlasyonê 
kirin. Di rûniştina 3mîn de, li ser qirkirinên Alewiyan 
hat axaftin. Di rûniştina 4mîn de, li ser namzediya 
(candidature) Tirkiyê ji bo Yekîtiya Ewropî, 
pêrspêktîvên navneteweyî û lihemberderketina salên 
buhurî hat peyivîn. Li dawiyê, pirs û bersîv hatin kirin. 
(Parlementa Ewropî, malperên kurdî, 20.11.2009) 

KURDEK LI DANIMARKA DIBE CÎGIRÊ 
ŞAREDAR 

Di Teşrîn 2009 de, Kurdekî Tirkiyê, Mahmud Erdem, 
weka cîgirê şaredarê bajarê Bronby, li Danimarka, li ser 
lîsta Partiya Sosyalîst a Gel, hat hilbijartin. Erdem 
Kurdekî ji Konya ye û ji 1969 de li Danimarka dijî. 
(netkurd.com, 22.11.2009) 

( aknews.com , rizgari.org , 26.11.2009) 


NIŞANEKE ZIVIN LI MISRE JI FILMEKE 
KURDÎ RE 

D/ 20 Teşrîn 2009 de, fîlma « Penaberê Parîsê » ya 
fîlmçêker û lîzvanê (acteur) kurd Ahmet Zîrek nîşaneke 
zîvîn li Fêstivala Navneteweyî ya Rlmê li Qahirê, li 
Misrê, stend. Di Tîrmeh 2009 de, ev fîlm li Fêstivala 
Naveneteweyî ya Fîlmê li Parîsê jî hati bû nîşan dan. 

Zîrek Kurdekî Tirkiyê ku li Fransa ji 25 salan de dijî ye. 
Di vê fîlma ku diyariya diya xwe û fîlmçêkerê navdar 
Yilmaz Guney dike de, ew jiyana xwe ya şexsî dibêje. 
Wî berê pirtûkek, « Devine que ...» (Bihizre ku ... ) 
nivîsî bû. Ji berê jî, wî di fîlmên fîlmçêkerên navdar, 
weka Yilmaz Guney, Costa Gavras, Sally Potter û Jean 
Godard, li kêleka Isabelle Adjani, Monica Belluci û 
Johnny Depp, lîzti bû. 

(netkurd.com, avestakurd.net , 22.11.2009) 

XELATA PARLEMENTA EWROPÎ JI FÎLMEKE 
FRANSÎ LI SER KURDEKÎ RE 

Di 25 Teşrîn 2009 de, fîlma « Welcome » a fîlmçêkerê 
fransî Philippe Lioret li Strasburgê Xelata « Lux » a 
Parlementa Ewropa stend. Ew tê de jiyana penaberekî 
kurd ê illêgal li Calais, li Bakurê Fransa, dibêje. 


FÊSTIVALA 4mîn A FÎLMA KURDÎ LI 
ALMANYA 


Di 27 Teşrîn 2009 de, Fêstivala 4mîn a Fîlma Kurdî li 
Frankfort û Ingolstadê, li Almanya, dest pê kir. Ewê 
heta 29 Teşrîn bajo û ji aliyê Navenda Çanda 
Mêzopotamya û Yekîtiya Xwendekarên Kurdistanê 
hatiye pêk anîn. Ewê jimareke mezzin ji fîlmên kurdî tê 
de bên nîşan dan. 


6mîn A FILMA KURDI 


FESTIVALA 
LONDONÊ 

Di Teşrîn 2009 de, Fêstivala 6mîn a Fîlma Kurdî li 
Londonê bû. 127 fîlm tê de hatin nîşan dan. Li gora 
reportajeke BBC, asta (sewiye) wan bilind e. 

(azady.nl, 28.11.2009) 



DU XELAT JI FILMEKE KURDI RE LI CANNES 
Di Teşrîn 2009 de, fîlma « Tukes li ser pisîkên îranî 
napeyive», ya fîlmçekerê kurd ê îranê, Behmen 
Qobadî, du Xelat li Fêstivala Fîlmê ya Cannes, li 
Fransa, stendin. Berê jî, Qobadî xelat ji bo her du 
fîlmên xwe, « Demek ji bo hespên serxweş » û « Kîso jî 
dikarin bifirrin », stendi bûn. 

(kurdistan-news.net, 30.11.2009) 


Nirxê xelatê 87.000 € ye. Ewê ev pere ji bo binnivîsa 
fîlmê bi 23 zimanên fermî (resmî) yên Yekîtiya Ewropî 
bê dayîn. 



Ev bulten, bi alîkariya Vla; 

nschapscommissie (VGC), bi kurdî, fransî, hollandî û ingilîzî 
hatiye weşandin. 

